آذربایجان کلاسیک ادبیاتیندان یئنی بیر اثر؛ (دیوان امیر سروری)
تانینمیش آراشدیریجی، دیلچی و ادبیاتشناس دوکتور «فیروز رفاهی علمداری»نین امهییله کلاسیک ادبیاتیمیزین تاپینتیلاریندان حسابلانان یئنی بیر اثر ایشیق اوزو گؤرموشدور.
تبریزدن آنادولویا سلطان سلیم دربارینا قوناق گئدن و اورا یاشاییب قالان عالیم، ادیب و شاعیر «امیر سروری شرقی»نین دیوانی، آذربایجان کلاسیک ادبیاتی سریاسیندان «ساوالان ایگیدلری» انتشاراتی وریندن نشر اولوبدور. کیتاب ۴۵۰ صفحهده، کالیفرنیا ایالتی بیلیمیوردونون (۳۲۷)نومرهلی الیازما اساسیندا ایشلهنیلیبدیر. اثرده شاعیرین تورکجه فارسجا اثرلری یئر آلیب، شاعرین حیاتی و اثرلری بیر دَیَرلی مقدمهده آراشدیریلیب و هابئله شعرلرین راحات اوخونماسی اوچون هر شعر عرب الیفباسی و یانینداجا لاتین الیفباسی ایله درج ائدیلمیشدیر. کیتابا فارسجا بیر مقدمه و بیر تورکجه (لاتینجه) اؤنسؤز آرتیریلیب. بو کیتابی «ساوالان ایگیدلری» نشریاتی و «یاشماق» سیرا کیتابلاری واسیطهسیله الده ائتمک مومکوندور.
سایین دوکتور رفاهینین بو گونه کیمی ایگیرمی عنوانا یاخین آراشدیرمالاری یایینلانیب و او قدره یاخین دا اثری حاضیرلانماقدادیر.
azb_Arab azb_Arab azb_Arab azb_Arab